4 เหตุผล ที่แพทย์แนะประชาชนไม่ควรปล่อยตัวเองติดโควิด-19 แม้สายพันธุ์โอมิครอนจะอาการไม่รุนแรง
พญ.สุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค เปิดเผยถึง 4 เหตุผล ที่ประชาชนไม่ควรปล่อยให้ตัวเองติดโรคโควิด -19 แม้ว่าสายพันธุ์โอมิครอน ที่ระบาดอยู่ในปัจจุบัน เมื่อติดแล้วส่วนใหญ่อาการไม่รุนแรง ได้แก่ 1. การปล่อยให้ติดเชื้อ เป็นการส่งเสริมให้เชื้อกลายพันธุ์เพิ่ม แพร่กระจายได้ง่ายขึ้น 2.โอมิครอน แม้อาการไม่รุนแรง แต่อาจมีผลต่อสุขภาพระยะยาว (Long COVID) ได้ 3.ยังมีคนไทยหลายล้านคนไม่ได้รับวัคซีน เสี่ยงติดเชื้อแล้วอาการหนักหรือเสียชีวิต และ 4.ถ้าผู้ติดเชื้อเพิ่มอย่างรวดเร็ว อาจทำให้ระบบสาธารณสุขรองรับไม่ทัน